stanford-oval/wikipedia huggingface dataset:
Nadežda Kurtšenko
Varhaiset vuodet

Kurtšenko syntyi 29. joulukuuta 1950 Novo-Poltavan kylässä Kljutševskin piirissä Altain aluepiirissä. Hän kävi koulun loppuun sisäoppilaitoksessa Poninon kylässä Udmurtiassa, jonne hänen perheensä muutti. Hän suunnitteli aloittavansa lakiopinnot, mutta muuttikin 17-vuotiaana, vuonna 1968, Suhumiin Abhasiassa ja aloitti työt kirjanpitäjänä Aeroflotin Suhumin osastolla. Tultuaan täysi-ikäiseksi hän siirtyi lentoemännäksi. Hän tapasi Suhumissa pojan, pari rakastui ja suunnitteli menevänsä naimisiin alkuvuodesta 1971.
Kuolema

Kurtšenko oli 15. lokakuuta 1970 lentoemäntänä Aeroflotin lennolla 244 Suhumista Batumiin. Kymmenen minuuttia lentoonlähdön jälkeen kaksi matkustajaa kutsui hänet luokseen. He näyttivät hänelle asetta ja käskivät viedä ohjaamoon viestin, jossa he vaativat päästä Turkkiin. Kurtšenko kiirehti kohti ohjaamoa, huusi varoituksen ja yritti saada asetta pois kaappareilta, jolloin hänet ammuttiin.
Kuoleman jälkeen

Kurtšenko haudattiin Suhumin keskustaan. Hauta siirrettiin 20 vuotta myöhemmin Abhasian sodan levottomuuksien alta Glazovin kaupungin hautausmaalle. Kaapattu kone korjattiin, ja se oli pitkään käytössä Uzbekistanissa. Koneen matkustamossa oli esillä Kurtšenkon kuva.
Aseistamattoman Kurtšenkon rohkeaa taistelua terroristeja vastaan ihailtiin Neuvostoliitossa. Iževskiin avattiin Kurtšenkolle omistettu museo.
Aiheesta muualla

Kuvia tai muita tiedostoja aiheesta Nadežda Kurtšenko Wikimedia Commonsissa
| --- | --- |
Auktoriteettitunnisteet :  VIAF 
Nadežda Kurtšenkon museon tunnus.
Näyttely Kurtšenkon museossa.
Maantieto

Maantieto (myös geografia suomen kielessä, tosin ei oppiaineen nimi) on Suomessa peruskoulun oppiaine. Siinä käsitellään maantieteen perusasioita. Peruskoulun ensimmäisillä luokilla maantiedon opetus on yhdistettynä ympäristöoppiin. Lukiossa oppiaineen nimi on yliopistollisen tieteenalan mukainen maantiede.
Aiheesta muualla

Maantiedon ja maantieteen opetussuunnitelma (Arkistoitu – Internet Archive) – tiivistelmä siitä mitä peruskoulussa ja lukiossa opetetaan eri luokilla.
Rajalla

Rajalla voi tarkoittaa seuraavia asioita:
Kauppakeskus Rajalla – På Gränsen, kauppakeskus Torniossa
Kustannus Oy Rajalla, suomalainen kirjankustantamo
”Rajalla”, Uuno Kailaan runo
Rajalla, suomalainen dokumenttielokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rajalla”, voi hakea sivunnimihaulla, laajalla sivunnimihaulla tai tekstihaulla.
Matthew Gregory Lewis

| Matthew Gregory Lewis |
| --- | --- |
 Matthew Gregory Lewis. Henry William Pickersgillin maalaama muotokuva vuodelta 1809.
Henkilötiedot
Syntynyt: 9. heinäkuuta 1775
Kuollut: 14. toukokuuta 1818 (42 vuotta)
Kirjailija
Pääteokset:  Munkki (1796)
Aiheesta muualla
Löydä lisää kirjailijoitaKirjallisuuden teemasivulta
Matthew Gregory Lewis (9. heinäkuuta 1775 – 14. toukokuuta 1818) oli englantilainen prosaisti ja näytelmäkirjailija, josta usein käytetään nimitystä ”Monk” Lewis hänen maineikkaan goottilaisen romaaninsa Munkki vuoksi.
Elämä

Matthew Lewis suunnitteli diplomaatin uraa ja vietti pääosan lomistaan ulkomailla opiskelemassa nykykieliä. Vuonna 1794 hän meni Haagiin Britannian lähetystön lähetystöavustajaksi. Vaikka hän oli siellä vain muutaman kuukauden, juuri siellä hän kirjoitti kymmenessä viikossa romanssinsa Ambrosio, or The Monk, joka ilmestyi seuraavana kesänä. Se toi Lewisille heti kuuluisuutta, mutta jotkut jaksot teosta olivat luonteeltaan sellaisia, että noin vuoden kuluttua sen ilmestymisestä sen myyntiä rajoitettiin. Lewis julkaisi toisen painoksen, josta hän poisti ne kohdat, joita ei pidetty hyväksyttävinä, mutta säilytti paljolti sen kauhuluonnetta. Lordi Byron kirjoitti teoksessa English Bards and Scotch Reviewers: ”Ihmeidentekijä Lewis, Monk tai bardi, joka mieluusti tekisi Parnassos-vuoresta hautausmaan; jopa itse Saatana voisi pelätä asua kanssasi ja näkisi päässäsi syvän helvetin.” Myös markiisi de Sade kiitti Lewisiä esseessään ”Idee sur les romans” (1800).
Mikä Munkin heikkous, eettinen tai esteettinen, sitten olikin, teos ei haitannut Lewisin vastaanottoa parhaisiin seurapiireihin; hänet huomattiin myönteisessä mielessä hovissa, ja melkein heti kun hän tuli täysi-ikäiseksi, hän sai paikan alahuoneesta parlamentin jäsenenä (MP) Hindonista Wiltshiresta. Muutaman vuoden kuluttua, joiden aikana hän ei käyttänyt parlamentissa puheenvuoroa kertaakaan, hän vihdoin luopui parlamenttiurasta. Hänen taipumuksensa suuntautuivat kokonaan kirjallisuuteen, ja hänen näytelmänsä The Castle Spectre (1796) pysyi pitkään ohjelmistossa. The Minister (käännös Friedrich Schillerin teoksesta Kabale und Liebe), Rolla (1797, käännös August von Kotzebuen teoksesta) ja runsaasti muita ooppera- ja murhenäytelmäkappaleita ilmestyi perä perää. The Bravo of Venice, saksasta käännetty romanssi ilmestyi 1804; Munkin jälkeen se on hänen tunnetuin teoksensa. Isänsä kuoltua hän peri suuren omaisuuden, ja vuonna 1815 hän lähti Länsi-Intiaan katsomaan omistuksiaan. Neljä kuukautta kestäneen matkan aikana hän kirjoitti päiväkirjan Journal of a West Indian Proprietor, joka ilmestyi hänen kuolemansa jälkeen 1833. Toiselle Jamaikan-matkalle hän lähti 1817 halutessaan tutustua paremmin orjaväestön tilanteeseen ja kohentaa heidän olojaan. Trooppisen ilmaston aiheuttamat rasitukset aiheuttivat hänelle kuumeen, josta seurasi kotimatkalla kuolema. Lewisilla oli kaksi kiinteistöä, Cornwallin tila Westmorelandissa ja Hordleyn tila St Thomasissa idässä. Orjarekisterien mukaan Hordleyn hän omisti yhdessä George Scottin ja Matthew Henry Scottin kanssa, ja hän osti heidän osuutensa 1817.
Lewis kävi Percy Bysshe Shelleyn ja Mary Shelleyn luona Genevessä Sveitsissä kesällä 1816 ja kertoi neljä kummitustarinaa, jotka Shelley kirjoitti päiväkirjaansa Journal at Geneva (including ghost stories) and on return to England, 1816, jonka hän aloitti 18. elokuuta ja joka julkaistiin hänen kuolemansa jälkeen.
Kaksiosainen The Life and Correspondence of M. G. Lewis ilmestyi 1839. Hänen ensimmäinen romaaninsa The Effusions of Sensibility jäi keskeneräiseksi.
Teokset > Suomennetut teokset

Munkki (The Monk. A Romance, 1796), suom. Mika Rassi, Turku: Savukeidas, 2015 ISBN  978-952-268-147-8
Teokset > Englanninkieliset teokset

The Effusions of Sensibility (keskeneräinen romaani)
The Monk. A Romance, 1796 (suom. Munkki)
The Castle Spectre (1796)
Tales of Wonder (1801)
The Bravo of Venice (1805)
Romantic Tales (1808)
Journal of a West Indian Proprietor (1833)
The Life and Correspondence of M. G. Lewis (1839)
Novellit

”The Anaconda”
”The Midnight Embrace”
”Mistrust”
”The Captive”
”My Uncle’s Garret Window”
Aiheesta muualla

Wikimedia Commonsissa on kuvia tai muita tiedostoja aiheesta .
Sitaatteja aiheesta Matthew Lewis Wikisitaateissa (englanniksi)
Matthew Gregory Lewis teoksia Gutenberg-projektissa
Romantic tales, Vol. 1, Matthew Gregory Lewis, 1809, (M. & W. Ward, NY) luettavissa verkossa
| Auktoriteettitunnisteet  |
| --- | --- |
Kansainväliset:  FAST  ISNI 2  VIAF  WorldCat 
Kansalliset:  Norja 2  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Alankomaat 2  Puola  Portugali 2  Vatikaani 
Tieteilijät:  CiNii 
Taiteenala:  Discography of American Historical Recordings  FID  MusicBrainz 
Henkilöt:  Deutsche Biographie  DDB  Trove 
Muut:  RISM  SNAC  IdRef
Miekkojen yhdeksän

Rider-Waite-Smith tarot-pakan Miekkojen yhdeksän
Miekkojen yhdeksän on tarot-pakan pienen arkanan kortti.
Rider-Waite-Smith-pakan kortin kuvassa on hahmo, joka istuu sängyllä pää käsiin haudattuna. Hänen vierellään on yhdeksän miekkaa ripustettuna mustalle seinälle, miekkojen terät rajattuna kortin ulkopuolelle. Sängyssä on kaiverrus, jossa yksi ihminen voittaa toisen. Peitto on koristeltu erilaisilla astrologisilla symboleilla ja ruusuilla.
Aarno Walli

Aarno Walli.
Aarno Rafael Waldemar Walli (26. lokakuuta 1920 Helsinki – 16. elokuuta 2007 Helsinki) oli suomalainen kapellimestari ja pianisti. Hän valmistui ekonomiksi vuonna 1947 ja toimi muun muassa Musiikki-Fazerin palveluksessa vuoteen 1958, jolloin tuli Yleisradion tuottaja-ohjaajaksi ja musiikkiohjelmien toimittajaksi.
Walli oli mukana vuonna 1942 uudelleen kootussa Rytmi-pojat-orkesterissa Eugen Malmsténin kanssa Helsingin-konserteissa, joilla kerättiin rahaa sotainvalidien hyväksi, ja Erik Lindströmin yhtyeessä, joka voitti jazz-kilpailut vuonna 1945.
Yleisradion viihdetoimituksessa toimiessaan Walli oli taustahahmona Suomen osallistuessa Eurovision laulukilpailuihin.
Aarno Wallin lapset ovat ensimmäisestä liitosta kitaristi Hasse Walli sekä toisesta liitosta Aki Walli ja tämän vuonna 1995 kuollut pikkuveli, Kingston Wall -yhtyeen keulahahmo Petri Walli.
Aiheesta muualla

Aarno Wallin muistokirjoitus Helsingin Sanomissa.
Aarno Wallin haastattelu Ylen elävässä arkistossa.
Aarno Walli Elonetissä.
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Taiteenala:  MusicBrainz 
Henkilöt:  Elonet
Edme Régnier

Régnierin dynamometri Pariisin Musée des Arts et Métiers -museossa.
Edme Régnier (15. kesäkuuta 1751 – 10. kesäkuuta 1825) oli ranskalainen insinööri ja keksijä.
Regnier syntyi Semur-en-Auxoisissa 1751 ja työskenteli alkuun kauppiaana. Hän keksi muun muassa dynamometrin ja kehitti ukkosenjohdattimena toimivan mobilen sekä aurinkokellotyypin. Hän oli myös mukana perustamassa Pariisiin Hôtel des Invalidesin tykistömuseota, johon hänet nimitettiin kuraattoriksi.
Miekkojen kymmenen

Rider-Waite-Smith tarot-pakan Miekkojen kymmenen
Miekkojen kymmenen on tarot-pakan pienen arkanan kortti.
Rider-Waite-Smith-pakan kortin kuvassa on mies, joka makaa maassa kasvot kohti maata. Hänet on peitetty punaisella kankaalla rinnan korkeudelta jalkoihin saakka. Kymmenen pitkää miekkaa on iskettu hänen selkäänsä. Taivas on musta ja pilvinen, mikä viittaa kuolemaan liittyvään pelkoon ja negatiivisuuteen. Vesi on tyyntä. Aurinko nousee horisontissa.
0,999...

Luku 0,999.... jatkuu loputtomiin.
Luku 0,999... (merkitään myös  0{,}{\bar {9}} tai  0{,}{\dot {9}}) on matematiikassa päättymätön jaksollinen desimaaliluku, joka on tasan yhtä suuri kuin luku 1. Poikkeavan merkintätavan vuoksi monen on ollut vaikea mieltää, että luku on sama kuin 1. Se seuraa kuitenkin melko suoraan reaalilukujen täydellisyysaksioomasta.selvennä Mikäli luottaa laskusääntöjen toimivuuteen, yhtäläisyyden voi todistaa myös yksinkertaisella koulumatematiikalla. Samaten esimerkiksi lauseet 0,333...=⅓ ja 0,666...=⅔ pitävät paikkansa saman periaatteen mukaan. Kaikki päättymättömät ja jaksolliset desimaaliluvut voidaan esittää murtolukumuodossa.
Se, että luvulla 1 on useampi kuin yksi esitystapa, ei ole mitenkään erikoista. Erinäköisillä luvuilla voi olla sama arvo, esimerkiksi 1 + 1 + 1 = 2 + 1 = 3 = 3/1 ja niin edelleen.
Todistuksia

Alla esitetyistä todistuksista kaksi ensimmäistä ovat maallikolle havainnollisimpia, mutta niissä oletetaan, että päättymättömiä desimaalilukuja voi laskea yhteen ja kertoa allekkain kuten päättyviä desimaalilukuja. Tämän täsmällinen todistaminen vaatisi suppenevien sarjojen tutkimista.
Todistuksia > Murtolukutodistus

{\begin{aligned}0{,}333\dots &={\frac {1}{3}}\qquad \vert \cdot 3\\0{,}999\dots &={\frac {3}{3}}\\0{,}999\dots &=1\end{aligned}}
Todistuksia > Algebrallinen todistus

{\begin{aligned}x&=0{,}999\ldots \qquad \vert \cdot 10\\10x&=9{,}999\ldots \qquad \vert -x\\10x-x&=9{,}999\ldots -0{,}999\ldots \\9x&=9\\x&=1\\0{,}999\dots &=1\end{aligned}}
Todistuksia > Geometriseen sarjaan perustuva todistus

{\begin{aligned}0{,}999\dots &=9\cdot 10^{-1}+9\cdot 10^{-2}+9\cdot 10^{-3}+\dots \\&=9\cdot (10^{-1}+10^{-2}+10^{-3}+\dots )\\&=9\cdot \sum _{n=1}^{\infty }{\frac {1}{10^{n}}}\\&=9\cdot {\frac {\frac {1}{10}}{1-{\frac {1}{10}}}}=9\cdot {\frac {1}{9}}=1.\end{aligned}}
Tämä todistus tosin edellyttäisi geometrisen sarjan summakaavan todistamisen, mutta se voidaan tässä yhteydessä sivuuttaa.
Todistuksia > Hyperreaalilukutodistus

\displaystyle 0{,}999\dots =\lim _{n\to \infty }0{,}\underbrace {99\dots 9\,} _{n}=\lim _{n\to \infty }\sum _{k=1}^{n}{\frac {9}{10^{k}}}=\lim _{n\to \infty }\left(1-{\frac {1}{10^{n}}}\right)=1-\lim _{n\to \infty }{\frac {1}{10^{n}}}=1.
Todistuksia > Täydellisyysaksioomaan perustuva todistusidea

Reaalilukujen täydellisyysaksiooman mukaan jokaisella ylhäältä rajoitetulla reaalilukujoukolla on reaalilukujen joukossa pienin yläraja eli supremum, joka on helppo osoittaa yksikäsitteiseksi. Tarkastelemalla joukkoa {0,9, 0,99, 0,999, ...} voidaan todeta, että se on ylhäältä rajoitettu, ja esimerkiksi antiteesillä osoittaa, että sen supremumeja ovat sekä 0,999... että 1. Supremumin yksikäsitteisyydestä seuraa tällöin että 0,999... = 1. Rationaalilukujen joukossa täydellisyysaksiooma ei päde, mutta koska 1 ja 0,999... ovat rationaalilukuja, yleistyy tulos automaattisesti myös rationaalilukujen joukkoon.
Aiheesta muualla

Wikimedia Commonsissa on kuvia tai muita tiedostoja aiheesta .
Why does 0.9999… = 1 ? (englanniksi)
Ask A Scientist: Repeating Decimals (englanniksi)
Point nine recurring equals one (englanniksi)
David Tall's research on mathematics cognition (englanniksi)
Dungeon synth

Dungeon synth on elektronisen musiikin genre, joka ammentaa äänimaailmansa black metallista ja dark ambientista. Dungeon synth syntyi 1990-luvun black metal skenestä, ja sen luojina usein pidetään norjalaisia Burzumia ja Mortiisia.
Dungeon synth koostuu usein aavemmaisista ja tummista lo-fi äänimaailmoista, melankoliasta, sekä metallimusiikin erinäisistä ominaispiirteistä. Inspiraatiota voidaan ammentaa myös retro videopelien ääniraidoista, keskiaikaisesta musiikista ja fantasiamaailmoista. Kappaleet ovat usein instrumentaalisia mutta voivat myös sisältää sanoituksia tai muita ihmisääniä. Genren keskeisin soitin on syntetisaattori.
Dungeon Synth artisteja

Mortiis
Jääportit
Secret stairways
Depressive Silence
Uni ja kuolema

| Uni ja kuolema |
| --- | --- |
 Ensipainoksen kansi
Kirjailija:  Uuno Kailas
Kieli:  suomi
Genre:  runokokoelma
Kustantaja:  WSOY
Julkaistu:  1931
Löydä lisää kirjojaKirjallisuuden teemasivulta
Uni ja kuolema on Uuno Kailaan viides runokokoelma, jonka julkaisi WSOY vuonna 1931. Sen runoja sisältyy myös Kailaan runoistaan kokoamaan valikoimaan Runoja, joka ilmestyi heti seuraavana vuonna 1932. Uni ja kuolema sisältää muun muassa Kailaan tunnetut isänmaalliset runot ”Rajalla” ja ”Suomalainen rukous”.
Teosta on pidetty Kailaan merkittävimpänä, ja se toi hänelle nimityksen ”unen ja kuoleman runoilija”. Kokoelma oli päätös hänen kymmenvuotiselle luomiskaudelleen. Kailas sairastui tuberkuloosiin ja kuoli 1933.
Kirja kerrallaan ja ntamo ovat julkaisseet kokoelmasta näköispainokset.
Teos sisältää myös suomennoksia:
C. J. L. Almqvist, Noita Kaarle-kuninkaan aikana
C. J. L. Almqvist, Kuunteleva Maria
Jean Richepin, Ballaadi
Walt Whitman, Kirje leiriltä
Dan Andersson, Eräs vanhus
Harriet Löwenhjelm, Lahja
Erik Axel Karlfeldt, Kärsimysviikolla
Erik Axel Karlfeldt, Sydämen arvoitusten kirjasta
Erik Axel Karlfeldt, Joutomies
Aiheesta muualla

Kailas Uuno, Uni ja kuolema Projekti Lönnrotissa
Miekkojen kuningatar

Rider-Waite-Smith tarot-pakan Miekkojen kuningatar
Miekkojen kuningatar on tarot-pakan pienen arkanan kortti.
Rider-Waite-Smith-pakan kortin kuvassa kuningatar istuu valtaistuimella, joka on koristeltu kerubilla, joka edustaa kuningattaren pehmeämpää puolta, sekä perhosilla, jotka symboloivat muutosta. Hän katsoo kohti tulevaisuutta, vasen käsi kohotettuna ikään kuin vastaanottamaan, ja oikeassa kädessään hän pitää miekkaa korkealla ja suoraan, mikä kuvastaa hänen haluaan löytää totuus kaikissa asioissa. Pilvet kerääntyvät taivaalle ja voimakas tuuli puhaltaa puiden läpi, symboloiden muutoksen jatkuvuutta.
Byron Katie

Byron Kathleen Mitchell eli Byron Katie (o.s. Reid) (s.  6. joulukuuta 1942), on yhdysvaltalainen puhuja ja kirjailija, joka opettaa itsetutkiskelun menetelmää "The Work of Byron Katie" eli "The Work."
Elämäkerta

Eteläkalifornialainen liikenainen ja perheenäiti Byron Kathleen Reid sairastui kolmikymppisenä vakavaan masennukseen. Hän kertoo vaipuneensa vakaviin mielenhäiriöihin. Eräänä aamuna helmikuussa 1986 ollessaan syömishäiriöisille naisille tarkoitetussa hoitolassa hän sai mullistavan oivalluksen. Hän sanoo heränneensä todellisuuteen, ja tuona valaistuksen hetkenä:
»...huomasin, että kun uskoin ajatuksiini, kärsin, mutta kun en uskonut niihin, en kärsinyt, ja että sama pätee kaikkiin ihmisiin. Vapaus on niin yksinkertainen asia. Huomasin, että kärsimys on valintakysymys. Löysin itsestäni ilon, joka ei ollut kadonnut, ei hetkeksikään.»
Toimittaja Allison Adaton kertoman mukaan pian sen jälkeen ihmisiä alkoi hakeutua Katien puheille kysymään, miten he löytäisivät itse saman vapauden, joka hänessä tuntui olevan. Ihmisiä hänen kotikaupungistaan ja muualtakin tuli hänen luokseen, ja jotkut jäivät sinne jopa asumaan.
Katie ei ole sitoutunut mihinkään uskontoon tai ajatussuuntaan. Hän on naimisissa kirjailija ja kääntäjä Stephen Mitchellin kanssa, ja he kirjoittivat yhdessä Katien ensimmäisen kirjan Loving What Is ja kolmannen kirjan A Thousand Names for Joy.
Katie käyttää itsetutkiskelumenetelmästään nimitystä "The Work".
Katie on musiikkituottaja Ross Robinsonin äiti.
Opetus

Katien itsetutkiskelumenetelmä perustuu neljään kysymykseen ja menetelmään, josta hän käyttää nimitystä "käännös".
Neljä kysymystä:
Onko se totta?
Tiedätkö varmasti, että se on totta?
Mitä teet, mitä tapahtuu, kun uskot siihen ajatukseen?
Millainen olisit ilman sitä ajatusta?
Kritiikkiä

"Oletus, että neljä kysymystä esittämällä ja kääntämällä ajatus toisinpäin voisi käsitellä traumaattisia kokemuksia - - osuu harhaan", sanoo yhdysvaltalainen psykoterapeutti Ron Alexander.
Teokset > Suomennetut teokset

Katie, Byron & Mitchell, Stephen: Onko se totta, Pikku-Tiikeri? Neljä kysymystä, jotka saavat sinut hymyilemään jälleen.  (Kuvittanut Hans Wilhelm. (Tiger-Tiger Is It True?, 2009))  Suomentanut Piippo, Tuuti. Helsinki:  Viisas Elämä, 2016.  ISBN 978-952-260-567-2
Katie, Byron & Mitchell, Stephen: Ilon tuhat nimeä: Sopusointuisen elämän tie.  (A Thousand Names for Joy: Living in Harmony with the Way Things Are, 2007)  Suomentanut Hartikainen, Teija. Helsinki:  Basam Books, 2011.  ISBN 978-952-260-015-8
Katie, Byron & Mitchell, Stephen: Loving what is: Neljä kysymystä, jotka muuttavat elämän.  (Julkaistu myös nimellä Neljä kysymystä jotka voivat muuttaa elämäsi – rakasta elämää niin kuin se on! (Loving What Is: Four Questions That Can Change Your Life, 2002))  Suomentanut Piippo, Tuuti. Helsinki:  Viisas Elämä, 2018.  ISBN 978-952-260-647-1
Teokset > Suomentamattomat teokset

I Need Your Love - Is That True? How to Stop Seeking Love, Appreciation, and Approval and Start Finding Them Instead, with Michael Katz, Harmony Books, 2005, ISBN  1-4000-5107-X (HC)
Question Your Thinking, Change the World: Quotations from Byron Katie, edited by Stephen Mitchell, Hay House, 2007. ISBN  978-1-4019-1730-2 (PB)
Who Would You Be Without Your Story?: Dialogues with Byron Katie, toim. Carol Williams, Hay House (October 15, 2008), ISBN  978-1-4019-2179-8 (PB)
Kirjallisuutta

Jeon, Arthur (2004) City Dharma: Keeping Your Cool in the Chaos ISBN  1-40004-908-3
Aiheesta muualla

Wikimedia Commonsissa on kuvia tai muita tiedostoja aiheesta .
The Work of Byron Katie -sivusto (englanniksi)
The Official Blog for The Work of Byron Katie (englanniksi)
Videos for The Work of Byron Katie (englanniksi)
The School for The Work: An Account by Richard Lawrence Cohen (englanniksi)
Katkelmia teoksesta Loving What Is (Arkistoitu – Internet Archive) (englanniksi)
Katkelmia teoksesta A Thousand Names for Joy (Arkistoitu – Internet Archive) (englanniksi)
Time Magazine 12/04/2000 : Innovators - Byron Katie. Four Questions to Inner Peace "TIME predicts the most innovative people of the 21st Century." (englanniksi)
The Noumenon Journal, Summer 2000/2001 Byron Katien haastattelu (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Ruotsi  Japani  Tšekki  Korea  Alankomaat  Puola 
Tieteilijät:  CiNii 
Taiteenala:  MusicBrainz 
Henkilöt:  DDB 
Muut:  IdRef
Carl Sandburg

| Carl Sandburg |
| --- | --- |
 Carl Sandburg vuonna 1955
Henkilötiedot
Syntynyt: 6. tammikuuta 1878 Galesburg, Illinois, Yhdysvallat
Kuollut: 22. heinäkuuta 1967 (89 vuotta) Flat Rock, Pohjois-Carolina, Yhdysvallat
Ammatti:  toimittaja, kirjailija
Vanhemmat:  August Sandberg, Clara Mathilda Anderson
Puoliso:  Lilian Steichen (1908–1967)
Lapset:  Janet Sandburg, Margaret Sandburg, Helga Sandburg
Kirjailija
Äidinkieli: englanti
 Nimikirjoitus
Palkinnot
 Pulizer-palkinto kolme kertaa 
Aiheesta muualla
Löydä lisää kirjailijoitaKirjallisuuden teemasivulta
Carl August Sandburg (6. tammikuuta 1878 Galesburg, Illinois – 22. heinäkuuta 1967 Flat Rock, Pohjois-Carolina) oli yhdysvaltalainen kirjailija ja toimittaja, joka nousi maineeseen runoilijana.
Elämäkerta

Sandburgin vanhemmat olivat ruotsalaisia siirtolaisia, hänen isänsä oli ammatiltaan seppä. Sandburg toimi monissa eri ammateissa, osallistui Espanjan–Yhdysvaltain sotaan, opiskeli muutaman vuoden ja ryhtyi sitten toimittajaksi Chicagossa. Ensimmäiset tekstinsä hän julkaisi jo 1900-luvun alussa, mutta tuli varsinaisesti tunnetuksia vasta vuosina 1916-1923 julkaistujen runokokoelmiensa myötä.
Sandburg osallistui Wisconsinissa sodialidemokraattisen puolueen perustamiseen ja oli keskeinen henkilö Chicagossa paikallisen kirjailijaryhmässä 1916 ilmestyneellä runokokoelmalla Chicago Poems. Hän noudatti siinä vapaata rytmiä ja käytti puhekieltä, esikuvanaan Walt Whitman.
Kirjallinen tuotanto

Sandburg sai Pulitzerin palkinnon kolme kertaa, kahdesti runoillaan ja yhden Abraham Lincolnin elämäkerrasta. Hänen sanotaan antaneen äänen Keskilännen ihmisille. H. L. Mencken luonnehti Carl Sandburgia ”joka sydämenlyönniltään amerikkalaiseksi”.
Teokset

Sandburg julkaisi runoja, proosaa ja lastenkirjoja. Hänen teoksiaan ovat muun muassa seuraavat:
Chicago Poems, runoja, 1916
Cornhuskers, runoja, 1918
The Chicago Race Riots, lehtiartikkeleita, 1919
Smoke and Steel, runoja, 1920
Rootabaga Stories, lastenkirja, 1922
Rootabaga Pigeons, lastenkirja, 1923
Slabs of the Sunburnt West, runoja, 1923
Abraham Lincoln: The Paririe Years, elämäkerta, 1926
The People, Yes, runoja, 1936
The American Songbag, kansanlauluja, 1927
Abraham Lincoln: The War Years, elämäkerta, 1939
Complete Poems, runoja, 1950